# Ангела Меркель

Герман улсын анхны эмэгтэй Холбооны Канцлер Ангела Меркель. /2005-2021/
**Ангела Доратиа Меркель** (Герман: *Angela Dorothea Merkel*) 1954 оны 7 сарын 17-нд Германы Хамбург хотод төржээ. Нөхөрт гарахаас өмнө Каснер овогтой байсан. Тэрээр Германы алдартай улс төрч эмэгтэйчүүдийн нэг бөгөөд 2005 оны 11 дүгээр сарын 22-ноос тус улсын анхны эмэгтэй Холбооны Канцлераар (ерөнхий сайд) ажиллаж байгаад 16 жилийн дараа 2021 оны 9 дүгээр сард албан ажлаа хүлээлгэж өгсөн. Мөн тэрээр германы томоохон улс төрийн нам болох Германы Христийн Ардчилсан Холбооны ГХАХ даргаар 2000 оноос хойш ажиллаж байгаа юм.

Хатагтай Меркель 1990-1994 оны хооронд Холбооны Бүгд Найрамдах Герман Улсын Хүүхэд, эмэгтэйчүүд, залуучууд, өндөр настан, гэр бүлийн яамны сайдаар, 1994-1998 он хооронд Байгаль Орчны сайдаар, 1998-2000 онд ГХАХ-ны ерөнхий нарийн бичгийн даргаар тус тус ажиллаж байсан байна.

Форбс сэтгүүлд Ангела Меркелийг сүүлийн 4 жил дэх дэлхийн хамгийн алдартай, нэр нөлөө бүхий эмэгтэйгээр тодруулсан байна.

## Намтар

### Бага нас (1954–1960)

Ангела Меркель нь 1954 оны 7 дугаар сарын 17-нд Хамбург хотноо польш гаралтай Хорст Каснер, Хэрлинд Каснер нарын ууган хүүхэд болон мэндэлжээ. Түүний эцэг Хорст нь Хамбургийн их сургуулийн шашин судлалын ангийг төгссөн бөгөөд эхнэр Херлинд нь латин болон англи хэлний багш байсан байна.

1954 онд буюу охиноо төрснөөс хойш хэдхэн долоо хоногийн дараа Каснерийн гэр бүл Хамбургийг орхин тухайн үеийн Ардчилсан Герман /Зүүн Герман/ улсыг зорьсон байна. Эцэг Каснер нь одоогийн Перлебергийн ойролцоох жижиг тосгоны протестант сүмд пастераар ажиллах болсон бөгөөд тэндээ гэр бүлийн хамт суурьшжээ.

Гэвч удалгүй гурван жилийн дараа буюу 1957 онд тэдний гэр бүл Темплин уруу нүүж, тэнд Ангелагийн 2 дүү болох Маркус Каснер (07.07.1957), Ирене Каснер (19.08.1964) нар мэндэлсэн байна.

Хорст Каснер нь зүгээр ч нэг тосгоны пастер байгаагүй бөгөөд тэрээр Берлин-Бранденбург мужийн протестант сүмын гол хэсэг болох Пасторуудын сургуулийн эрхлэгчээр олон жил ажиллаж байсан улс төр нийгмийн идэвхтэн байсан юм.

1961 онд тэрээр Темплин хотын политехникийн дунд сургуулийн 1 дүгээр ангид орж суралцсан байна. Түүний сургууль дахь эрдэм шинжилгээний ололт амжилт, ялангуяа математикт онцгой байжээ. 1973 онд тэрээр ахлах сургуулийн төгсөх шалгалтыг маш сайн оноотойгоор өгчээ.

1973 онд Лайпциг хот руу нүүж Лайпцигийн Их сургуулийн физикийн ангид орж суралцсан байна. Их сургуульд сур байхдаа 1974 онд анхны нөхөр Фогтландын оюутан Ульрих Меркелтэй танилцаад Темплин хотын сүмд 1977 оны 9 дүгээр сарын 3-нд гэрлэсэн байна.

1978-1989 онд Зүүн Германы ШУА-ийн Физикийн төвд ажиллаж 1981 онд нөхрөөсөө салсан байна.

1989 онд Берлины хана нурж Зүүн Герман үгүй болох үед Меркель 1989 оны 12 дугаар сараас эхлэн «Ардчилалын үсрэлт» (герман. Demokratischer Aufbruch) намд орж эхлээд компьютерын администратороор ажиллаж, 1990 оны 2 дугаар сараас эхлэн намын дарга Вольфганг Шнурын туслах болжээ. Хожим нь түүнд намын ухуулах хуудас боловсруулах даалгавар өгч байгаад хэвлэлийн нарийн бичгийн даргын албан тушаалыг хашуулжээ.

### **Ерөнхий сайд**

2005 оны 11 дүгээр сарын 22-нд тэрээр Холбооны Бүгд Найрамдах Герман Улсын Холбооны канцлерын албан тушаалд сонгогдож, Бундестагийн 16-р хурлын депутатуудын 611 саналын 397-ийг авч, Холбооны Канцлер анхны эмэгтэй болов. Германы түүхэн дэх хамгийн залуу (51 насандаа) Холбооны канцлер, түүнчлэн энэ албан тушаалд шинэ холбооны мужуудын анхны төлөөлөгч, байгалийн шинжлэх ухааны боловсролтой анхны канцлер болжээ. Олон эмэгтэйчүүд Ангела Меркелийг ХБНГУ -ын Холбооны канцлераар сонгосон нь мөн хувийн ялалт гэж үзсэн. Тэрээр эмэгтэй хүний ​​гоо үзэсгэлэн, харизмын хувьд онцгой ялгардаггүй, улс төрийн карьерынхаа оргилд хүрч, эмэгтэй хүний ​​карьерын хувьд чухал ач холбогдолтой 50 насны босгыг давж чадсан. Гаднаас нь харахад Меркель бол Германы дундаж сонгогчийн тусгал бөгөөд энэ нь түүний сонгуулийн хувийн нууц юм. Гэсэн хэдий ч энэ эмэгтэйн амбиц, оппортунизм, үр ашиг нь түүнийг ерөнхий байдлаас эрс ялгаж өгдөг. Түүний анзаарагдахааргүй дүр төрх, харизмын дутагдал нь канцлерын албан тушаалд очих замд аюултай өрсөлдөгчдөөс маш сайн халхалж өгсөн юм.

### Тэтгэвэрт

Албан тушаалаа орхисны дараа Меркель Бундестагт олон жил ажилласан тул 15 орчим мянган еврогийн тэтгэвэр авч байгаа болно (31 жил ажилласан туршлагатай тул тэтгэврийн дээд хэмжээ авах эрхтэй. Цалингийн 65 хувь), сайд нарын танхим, Засгийн газрын тэргүүний хувиар. ХБНГУ -ын Засгийн газрын тэргүүн, Холбооны Бүгд Найрамдах Герман Улсын Ерөнхийлөгч байсан бүх хүмүүсийн нэгэн адил А.Меркель өөрийн гэсэн оффис, оффисын менежер, хоёр туслах, нарийн бичгийн дарга, жолооч зэрэг ажилтантай байх эрхтэй ажээ.

## Монгол Улсад

АСЕМ-2016 он, Улаанбаатар хот
Тэрээр 2011 оны 10 дугаар сарын 12-13-нд Монгол Улсад албан ёсны айлчлал хийсэн бөгөөд энэ нь Герман, Монголын хооронд дипломат харилцаа тогтоосноос хойш Германы Засгийн газрын тэргүүний Монголд хийсэн анхны айлчлал болсон юм.

2016 онд АСЕМ-ийн дээд хэмжээний хуралд оролцохоор мөн Улаанбаатарт ирсэн юм.

## Эшлэл

## Цахим холбоос

 **Commons: Ангела Меркель** – Викимедиа зураг, бичлэг, дууны сан
* Ном ба утга зохиол: Ангела Меркель Германы үндэсний ном сангийн каталогт
* Түүний бүтээсэн ба түүний тухай бүтээлүүд: Ангела Меркель  Германы дижитал номын санд
* УИХ-ын чуулганд үг хэлнэ
* Bundesregierung